**PÁLYÁZATI FELHÍVÁS**

**A Szociális és Gyermekvédelmi Főigazgatóság**

**Esélyteremtési Főosztály Ellátottjogi és Gyermekjogi Osztály**

**pályázatot hirdet:**

**„A ZENE MINDENKIÉ II.”**

*„A zene célja nem az, hogy ítéletet mondjunk róla, hanem, hogy táplálkozzunk vele. A zene lelki táplálék és semmi mással nem pótolható. Aki nem éle vele: lelki vérszegénységben él és hal. Teljes lelki élet zene nélkül nincs. Vannak a léleknek régiói, melyekbe csak a zene világít be. A zene rendeltetése: belső világunk jobb megismerése, felvirágozása és kiteljesedése.”*

*(Kodály Zoltán)*

**A pályázat célcsoportja:**

* az SZGYF fenntartásában álló intézményekben működő dalkörök, kórusok, vagy
* egyéni énekesek, vagy
* intézményi zenekarok

**Pályázat célja:**

A zene, mint terápiás eszköz hatékonyan nyújt segítséget a közösségépítésben, ezzel segíti az interperszonális integrációt, terápiás hatást gyakorol a fizikai, emocionális, mentális, szociális és kognitív területekre, támogatja a kommunikációt, az ellátottak személyes fejlődését. A pályázat lehetőséget nyújt a célcsoportoknak, hogy a produkciókon keresztül megmutassák, hogyan hat a zene az intézményben töltött mindennapjaikra, mivel járul hozzá életminőségük javulásához.

**Pályázni lehet:**

* *5-10 perces, a produkciót bemutató videó felvétellel,* ***és***
* *maximum 1 oldal terjedelmű bemutatkozóval a pályázó kórusról, dalkörről, zenekarról, egyéni énekesről. A bemutatás tartalmazza, hogy a zene/zenélés milyen szerepet tölt be az pályázók életében, mivel járul hozzá az életminőségük javulásához.*

**Tájékoztatjuk Önöket, hogy a pályázat kizárólag a videó felvétellel és bemutatkozó levéllel együtt érvényes.**

**Pályázat résztvevői:** a Szociális és Gyermekvédelmi Főigazgatóság által fenntartott szociális intézmények felnőtt korú ellátottjai.

**Pályázat leadásnak módja:**

* személyesen
* szeibert.erzsebet@szgyf.gov.hu e-mail címre
* postai úton az SZGYF Esélyteremtési Főosztály, Ellátottjogi és Gyermekjogi Osztály (1132 Budapest, Visegrádi utca 49. II. em. 207. szoba, Szeibert Erzsébet ellátottjogi referens részére címezve). **Kérjük a borítékra ráírni**: „A ZENE MINDENKIÉ II.” Pályázat

**Pályázat leadási határideje:** 2023. október 20.

Határidőn túl (személyesen vagy e-mailben) érkező, vagy határidőn túl postára adott pályázatokat nem áll módunkban elfogadni.

**Kérjük, hogy annyi adatlapot töltsenek ki, ahány tagja van a dalkörnek, kórusnak, intézményi zenekarnak!**

**Pályázat elbírálási határideje:** 2023. november 10.

A pályázatok elbírálása az SZGYF Esélyteremtési Főosztály, Ellátottjogi és Gyermekjogi Osztály munkatársai, valamint az SZGYF más főosztályainak munkatársai közreműködésével fog megtörténni.

**Pályázat díjazása:**

1. helyezett: 100.000,-Ft
2. helyezett: 75.000,-Ft
3. helyezett: 50.000,-Ft

**A pályázatban résztvevő hozzájárul ahhoz, hogy a pályázat mellékleteként benyújtott nyilatkozatban szereplő személyes adatait Szociális és Gyermekvédelmi Főigazgatóság a pályázattal összefüggésben kezelje, azokat a pályázat elbírálásában résztvevők megismerhessék, valamint, hogy a nyilatkozat alapján pályaművet az SZGYF szerző megnevezésével vagy név nélkül közzé tegye honlapján, esetleg egyéb módon publikálja.**

**Pályázattal kapcsolatos további információ:**

Szeibert Erzsébet, ellátottjogi referens

e-mail: szeibert.erzsebet@szgyf.gov.hu; telefon: +36 70 9789069